da en da nl ca da da de es da da da da da da da da da da nb da da da pl da da da en en tr da fr da nb da da da da de nb da da da da da da da da da da da da nl da en da da es nl da
Odins mange ansigter – foredrag på Lejre Museum | ROMU
Den 29. september inviterer Lejre Museum til foredrag med sagaforsker Annette Lassen om den fascinerende og mangfoldige gud Odin og hans to loyale følgesvende, Hugin og Munin.
For tretten år siden, i september 2009, dukkede en lille og umådeligt detaljerig sølvfigur op af mulden under udgravningen af Danmarks største Kongehal i Gl. Lejre. Figuren blev tolket til at forestille den nordiske gud Odin siddende på højsædet Lidskjalv og flankeret af ravnene Hugin og Munin, så den blev hurtig døbt ”Odin fra Lejre”.
Mange kender Odin fra den nordiske mytologi, og fortællingerne om guden i sagaer og eddaer er både mange og til tider indbyrdes modstridende.
I Snorris håndbog for skjalde er Odin primært en skjaldegud. I Heimskringla, de norske kongers historie, skildres han som en høvding, en indvandrer fra et område ved Sortehavet. I Saxos Danmarkshistorie fremstår han som danernes særlige skytsgud, og i eddadigtet Den Højes tale er han en hedensk rådgiver, der ikke følger sine egne råd.
Så Odin er en ganske kompleks karakter, og med foredraget på Lejre Museum bliver der nu en mulighed for at blive klogere på Odins mange ansigter.
”Det er en stor fornøjelse endnu engang at kunne invitere til foredrag på Lejre Museum med Annette Lassen, der er en af verdens førende eksperter inden for sagalitteratur. Odin fra Lejre har stor betydning for historien om Lejre, fordi den spinder sagn og arkæologiske fund sammen - så det bliver spændende at nærme os, hvad det egentlig var for en gudekarakter, som Odinfiguren portrætterer” fortæller Maja Kvamm, der er projektmedarbejder på Lejre Museum.
Som opfølgning på foredraget står efterårsferien på Lejre Museum i Odin, Hugin og Munins tegn. Her kan man opleve særomvisningen ”Odin, Hugin og Munin” i udstillingen ”Sagnkongernes Lejre”, mens børn og barnlige sjæle er inviteret til ravne-aktiviteter. Læs mere på Lejre Museums hjemmeside.
Tid, pris og sted
Torsdag d. 29. september kl 19-21
Pris: 75 kr. Tilmelding via billetto
Lejre Museum, Orehøjvej 4B, 4320 Lejre
Maja KvammProjektleder, Lejre Museum
Tlf:+45 21 51 73 21majakv@romu.dk
Den lille sølvfigur, der fortolkes som Odin med de to ravne Hugin og Munin, blev fundet i 2009 og kan opleves i Lejre Museums udstilling. Med foredraget bliver der mulighed for at få en endnu dybere forståelse for den mangefacetterede gud. Foto: Ole Malling /ROMU
Sankt Ols Stræde 3
+45 46 31 65 00https://romu.dk/
ROMU har som statsanerkendt museum det kulturhistoriske ansvar for Roskilde, Frederikssund, Lejre og Egedal kommuner. ROMU har til opgave at indsamle, registrere, bevare, forske i og formidle kulturarven og gøre den vedkommende for borgere og samfund. ROMU udspringer af Roskilde Museum, der blev etableret i 1929. I dag driver museumsorganisationen 10 museer og besøgssteder.
Følg pressemeddelelser fra ROMU
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ROMU
Kom til æblefest i den gamle købmandsgård5.10.2022 07:30:00 CEST | Pressemeddelelse
Æbler rimer på efterår. Derfor inviterer Lützhøfts Købmandsgaard traditionen tro til en efterårsferie med den sprøde, søde frugt som festens midtpunkt. Der er gang i de kreative værksteder, og som altid foregår alt i den gamle købmandsgård som for 100 år siden.
Hugin og Munin indtager Lejre Museum5.10.2022 07:25:00 CEST | Pressemeddelelse
I efterårsferien zoomer Lejre Museum ind på Odin – og ikke mindst hans to flyvende informanter, ravnene Hugin og Munin. Der vil være ravneaktiviteter for store og små, en ravneekspert og missioner, der skal løses. Så puds fjerene og tag familien med til Lejre i uge 42
Tadre Mølle skruer helt op for hyggen i efterårsferien5.10.2022 07:20:00 CEST | Pressemeddelelse
Bål, skov, smuk natur og masser af familiehygge er på programmet, når Tadre Mølle hilser efteråret velkommen i uge 42. Besøgende på møllen kan hele efterårsferien udfordre deres kreativitet, samle-evner og madkundskaber.
Lær at forsvare dig mod naturens onde kræfter på Færgegården3.10.2022 09:10:00 CEST | Pressemeddelelse
Allehelgen truer lige om hjørnet, og de mørke kræfter ligger på lur. Heldigvis kan man på Frederikssund Museum, Færgegården, ruste sig til kamp mod det onde. I efterårsferien kan store og små lære tips og tricks til at holde naturens grumme væsner fra døren. Hvis man altså tør.
Børnene har talt: her er et udpluk af de genstande, de har valgt til ny udstilling3.10.2022 08:47:19 CEST | Pressemeddelelse
Det er børn, der har udvalgt genstande til udstillingen MIG & MIN BY på Roskilde Museum. Museumsinspektør Louise Dahl Christensen, der er ansvarlig for undervisning og læring, og hendes kolleger har arbejdet sammen med børnene om at skabe udstillingen og høstet vigtig viden om deres perspektiv.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022